ai4bharat/Pralekha huggingface dataset:
ऊर्जा मंत्रालय
ग्रामीण वीजपुरवठ्याचा सरासरी कालावधी 2014-15 मधील 12.5 तासांवरून 2019-20 मध्ये 18.5 तासांपर्यंत वाढला
ऊर्जा मंत्रालय संसदीय सल्लागार समितीच्या बैठकीचे आयोजन
ग्रामीण वीजपुरवठ्याचा सरासरी कालावधी 2014-15 मधील 12.5 तासांवरून 2019-20 मध्ये 18.5 तासांपर्यंत वाढला असल्याची माहिती ऊर्जा मंत्रालयाचे राज्यमंत्री  आर. के. सिंह यांनी दिली. काल संध्याकाळी ते नवी दिल्लीत ऊर्जा मंत्रालयाच्या सल्लागार समितीच्या सदस्यांना संबोधित करत होते. ऊर्जा मंत्रालयाचे राज्यमंत्री  आर. के. सिंह यांनी बैठकीचे अध्यक्षस्थान भूषविले.
सन्माननीय खासदारांच्या प्रश्नांना उत्तर देताना सिंह यांनी स्पष्ट केले की ऊर्जा मंत्रालयाने अलीकडे हाती घेतलेल्या काही सुधारणात्मक उपक्रमांमध्ये सर्वांसाठी विजेची उपलब्धता, विश्वसनीय, गुणवत्तापूर्ण आणि शाश्वत पुरवठा; ग्राहक आणि हरित आणि स्वच्छ राष्ट्राचे सशक्तीकरण यांचा समावेश आहे. निर्धारित वेळेच्या 13 दिवस आधी 100% ग्रामीण विद्युतीकरण पूर्ण झाले आहे तसेच सौभाग्य योजनेंतर्गत 100% घरगुती विद्युतीकरण केले गेले आहे असे त्यांनी नमूद केले. तसेच ग्राहकांच्या सक्षमीकरणासाठी मंत्रालयाने केलेल्या उपायांची माहितीही त्यांनी दिली.
उर्जामंत्री म्हणाले की, वीजेचा तुटवडा असणारा देश वरून अतिरिक्त वीज असणारा देश म्हणून परिवर्तन झाले आहे कारण सध्या 1.89 लाख मेगावॅट सर्वोच्च मागणीच्या तुलनेत देशातील एकूण स्थापित क्षमता 3.77 लाख मेगावॅट आहे. वित्त वर्ष 15-20 मध्ये 1.42 लाख सीकेएम ट्रान्समिशन लाईन आणि 437 एमव्हीए रूपांतर क्षमता वाढवून वन नेशन-वन ग्रिड-वन फ्रिक्वेन्सीचे लक्ष्य साध्य केले आहे, असेही त्यांनी स्पष्ट केले.
कार्मिक, सार्वजनिक तक्रार आणि निवृत्ती वेतन मंत्रालय
तळागाळात प्रभावी प्रशासन आणि सेवा वितरणासाठी 2023 पर्यंत देशातील 30 लाखांहून अधिक नागरी सेवेतील अधिकाऱ्यांपर्यंत कृत्रिम बुद्धिमत्ता, मशीन लर्निंग, ब्लॉकचेन इत्यादींसारखे उदयोन्मुख तंत्रज्ञान पोहोचवणार - केंद्रीय मंत्री डॉ जितेंद्र सिंह
तळागाळात प्रभावी प्रशासन आणि सेवा वितरणासाठी 2023 पर्यंत देशातील 30 लाखांहून अधिक नागरी सेवेतील अधिकाऱ्यांना कृत्रिम बुद्धिमत्ता, मशीन लर्निंग, ब्लॉकचेन इत्यादींसारख्या उदयोन्मुख तंत्रज्ञानाची ओळख करून दिली जाईल आणि त्यांना प्रशिक्षित केले जाईल, असे केंद्रीय विज्ञान आणि तंत्रज्ञान राज्यमंत्री  डॉ जितेंद्र सिंह यांनी नवी दिल्लीत सांगितले. भारतीय सार्वजनिक प्रशासन संस्था  येथे, केंद्रीय प्रशिक्षण संस्था  आणि राज्यस्तरीय प्रशासकीय प्रशिक्षण संस्थांच्या  प्रमुखांसाठी "उत्तम प्रशासनासाठी उदयोन्मुख तंत्रज्ञान" या विषयावर आयोजित दोन दिवसीय कार्यशाळेत समारोपाचे भाषण करताना ते बोलत होते. केंद्रीय प्रशिक्षण संस्था , राज्यस्तरीय प्रशासकीय प्रशिक्षण संस्था  आणि आयजीओटी -एमकेच्या  माध्यमातून कृत्रिम बुद्धिमत्तेसह  आधुनिक तंत्रज्ञान 30 लाख केंद्र आणि राज्य सरकारी अधिकाऱ्यांपर्यंत पोहोचवले जाईल, असे डॉ. जितेंद्र सिंह यांनी सांगितले.
क्षमता बांधणी आयोगासह 25 केंद्रीय प्रशिक्षण संस्था, 33 राज्यस्तरीय प्रशासकीय प्रशिक्षण संस्था आणि इतर नागरी सेवा प्रशिक्षण संस्था तसेच वाधवानी तंत्रज्ञान आणि धोरण संस्था  संयुक्तपणे हे भव्य अभियान राबवणार आहेत.
कृत्रिम बुद्धिमत्ता आणि मशीन लर्निंगच्या माध्यमातून जीएसटी आणि प्राप्तिकर परताव्यासंदर्भातील फसवणूक शोधून काढता येऊ शकते. अॅनालिटिक्सच्या वापराद्वारे नोंदी आणि प्रमाणपत्रे आणि डेटा आधारित निर्णय घेणे सुरक्षित करता येईल, असे डॉ. जितेंद्र सिंह यांनी सांगितले. नागरी सेवेतील अधिकारी लवकरच हे तंत्रज्ञान दैनंदिन कामात आणि प्रशासनात वापरू शकतील, असे त्यांनी सांगितले.
राष्ट्रपती कार्यालय
राष्ट्रपतींच्या अध्यक्षतेखाली राष्ट्रपती भवन येथे 11 नोव्हेंबर 2021 रोजी होणार राज्यपाल आणि नायब राज्यपालांची 51 वी परिषद
राष्ट्रपती रामनाथ कोविंद यांच्या अध्यक्षतेखाली 11 नोव्हेंबर 2021 रोजी राष्ट्रपती भवन येथे राज्यपालांची 51 वी परिषद होणार आहे.
राष्ट्रपती कोविंद अध्यक्ष स्थानी असलेली ही चौथी परिषद आहे.
सर्व राज्यांचे राज्यपाल आणि केंद्रशासित प्रदेशांचे नायब राज्यपाल यांच्याशिवाय उपराष्ट्रपती, पंतप्रधान आणि केंद्रीय गृहमंत्री हे देखील या परिषदेला उपस्थित राहतील.
संरक्षण मंत्रालय
संरक्षण मंत्री राजनाथ सिंह यांची संयुक्त कमांडर्सबरोबर चर्चा
नवी दिल्ली, 5 मार्च 2021
संरक्षण मंत्री राजनाथ सिंह हे गुजरातमधील केवडिया येथे सुरू असलेल्या संयुक्त कमांडर्स परिषद 2021 मध्ये विवेचन सत्रांसाठी सशस्त्र दलांच्या संयुक्त कमांडर्सबरोबर सहभागी झाले. केवडिया येथे पोहोचल्यानंतर लगेचच सिंह यांनी लोहपुरुष सरदार वल्लभ भाई पटेल यांना आदरांजली वाहण्यासाठी स्टॅच्यू ऑफ युनिटीला भेट दिली.
परिषदेतील उद्घाटन भाषण देताना सिंह यांनी राष्ट्राच्या संरक्षण आणि सुरक्षेवर परिणाम करणारे अनेक मुद्दे मांडले. लष्करी धोक्याच्या वाढत्या स्वरुपाबाबत, या धमक्यांना तोंड देण्यात सशस्त्र दलाची महत्वपूर्ण भूमिका आणि भविष्यात युद्धाच्या स्वरुपात होणारे अपेक्षित बदल यावर त्यांनी विस्तृत भाषण केले. पूर्व लडाख सीमेवर चीनबरोबरच्या संघर्षादरम्यान सैनिकांनी दाखवलेल्या नि: स्वार्थ धैर्याबद्दल त्यांनी मनापासून कौतुक व आदर व्यक्त केला. संरक्षण विभाग, संरक्षण उत्पादन विभाग, संरक्षण संशोधन व विकास विभाग आणि वित्तीय सल्लागार संरक्षण सेवा विभागाच्या सचिवांनीही संयुक्त कमांडर्सबरोबर विविध संबंधित बाबींविषयी आपले विचार मांडले.
संरक्षणमंत्र्यांच्या उपस्थितीत दिवसभरात झालेल्या दोन सत्रांमध्ये विविध विषयांवर चर्चा झाली, त्यातील काही चर्चा बंद दाराआड झाल्या. या विचारविनिमयांमध्ये सशस्त्र दलांच्या सध्या सुरु असलेल्या आधुनिकीकरणावर, विशेषत: एकात्मिक थिएटर कमांड तयार करणे आणि आधुनिक तंत्रज्ञानाचा वापर यावर भर देण्यात आला. सशस्त्र दलात मनोबल आणि प्रेरणा तसेच अभिनवतेला प्रोत्साहन यासारख्या मुद्द्यांवर तिन्ही सेवेतील जवान आणि तरुण अधिकाऱ्यांनी उपयुक्त प्रतिसाद दिला आणि उत्साहाने आपल्या सूचना मांडल्या.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
आरोग्य आणि कुटुंब कल्याण मंत्रालय
केंद्रीय आरोग्य आणि कुटुंब कल्याण मंत्री डॉ.मनसुख मांडवीय यांच्या हस्ते नवी दिल्ली येथील लेडी हार्डिंग वैद्यकीय महाविद्यालय आणि संलग्न रुग्णालयातील नव्या बाह्य रुग्ण/आंतररुग्ण विभागांचे उद्घाटन
चांगल्या दर्जाच्या आरोग्य सुविधा केवळ आजारांवरील उपचारांपुरत्या मर्यादित नसतात. तर त्या सामाजिक न्यायाला प्रोत्साहन आणि उत्तेजन देखील देतात : केंद्रीय राज्यमंत्री डॉ.भारती प्रवीण पवार
नवी दिल्ली, 9 मे 2022
केंद्रीय आरोग्य आणि कुटुंब कल्याण मंत्री डॉ.मनसुख मांडवीय यांनी आज नवी दिल्ली येथील लेडी हार्डिंग वैद्यकीय महाविद्यालय आणि संलग्न रुग्णालयातील, बहु-विशेषता सुविधांनी युक्त असलेल्या, अत्याधुनिक बाह्य रुग्ण/आंतररुग्ण विभागांचे उद्घाटन केले. केंद्रीय आरोग्य आणि कुटुंब कल्याण राज्यमंत्री डॉ.भारती प्रवीण पवार या देखील या वेळी उपस्थित होत्या.
या नव्या आंतर रुग्ण विभागामुळे लेडी हार्डिंग वैद्यकीय महाविद्यालयातील रुग्णालयाची सध्याची 877 खाटांची क्षमता वाढणार असून आता रुग्णांसाठी एक हजारहून अधिक खाटांची सोय होणार आहे. अनेक वैद्यकीय शाखांतील विशेष उपचारांची सोय उपलब्ध करून देणाऱ्या नव्या अत्याधुनिक बाह्य रुग्ण विभागात सर्व वैद्यकीय आणि शस्त्रक्रिया विषयक विशेष सुविधा, आयुर्वेद, योगा आणि निसर्गोपचार तसेच होमिओपॅथी उपचार पद्धतीची सोय असणार आहे.
याप्रसंगी बोलताना केंद्रीय मंत्री डॉ. मनसुख मांडवीय म्हणाले की देशाने “प्रतिका’त्मक दृष्टीकोनाकडून “परिपूर्ण” दृष्टीकोनाकडे वाटचाल केली आहे.
देशाच्या राजधानीतील सर्वात जुन्या वैद्यकीय महाविद्यालयात उपस्थित राहता आल्याबद्दल केंद्रीय आरोग्य आणि कुटुंब कल्याण राज्यमंत्री डॉ.भारती प्रवीण पवार यांनी आनंद व्यक्त केला. त्या म्हणाल्या, “या वैद्यकीय महाविद्यालयाला शतकाहून अधिक कालावधीचा इतिहास आहे. या संस्थेने मोठी वाटचाल केली आहे आणि काळाबरोबर संस्थेची अधिक प्रगती होत आहे. चांगल्या दर्जाच्या आरोग्य सुविधा केवळ आजारांवरील उपचारांपुरत्या मर्यादित नसतात. त्या सामाजिक न्यायाला प्रोत्साहन आणि उत्तेजन देखील देतात. गरीब रुग्णांना किफायतशीर दरात उत्तम दर्जाचे उपचार मिळतात तेव्हा त्यांचा सरकारी यंत्रणेवरील विश्वास अधिक दृढ होत जातो”S.Tupe/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
विज्ञान आणि तंत्रज्ञान मंत्रालय
अमेरिकेचे सिनेटर टॉड यंग यांच्या नेतृत्वाखाली अमेरिकेच्या उच्चस्तरीय शिष्टमंडळाने घेतली राज्यमंत्री जितेंद्र सिंह यांची भेट; कृत्रिम बुद्धिमत्ता, क्वांटम यासारख्या विविध क्षेत्रात सखोल द्विपक्षीय सहकार्याची अपेक्षा
अमेरिकेचे सिनेटर टॉड यंग यांच्या नेतृत्वाखाली अमेरिकेचे एक उच्चस्तरीय शिष्टमंडळ केंद्रीय विज्ञान आणि तंत्रज्ञान राज्यमंत्री जितेंद्र सिंह यांना भेटले. कृत्रिम बुद्धिमत्ता, सायबर सुरक्षा, सेमीकंडक्टर, स्वच्छ ऊर्जा , अत्याधुनिक वायरलेस जैवतंत्रज्ञान, जिओ सायन्स, एस्ट्रो फिजिक्स, संरक्षण अशा काही क्षेत्रात अधिक सखोल द्विपक्षीय संबंध व सहकार्याची गरज त्यांनी वर्तवली.
जितेंद्र सिंह यांनी अमेरिकेच्या शिष्टमंडळाशी बोलताना सांगितले की गेल्या नऊ वर्षात पंतप्रधान नरेंद्र मोदी यांनी विज्ञान तंत्रज्ञान संशोधन अशा विषयात व्यक्तिशः रुची दर्शवत आहेत आणि सामाजिक क्षेत्रातल्या योजनांची विज्ञानाधारित उत्तरांच्या आधारे अंमलबजावणी करत सामान्य माणसांचे जीवन अधिक सुखकर करण्यावर त्यांचा भर आहे.
पंतप्रधानांकडून मिळालेल्या प्रोत्साहनामुळे नवीन संधींची दारे उघडली आहेत . तसेच वैज्ञानिक संशोधनाच्या सर्व क्षेत्रात संधी वाढल्या असून अंतराळ, बायोटेक , शाश्वत स्टार्ट अप या क्षेत्रात अधिकाधिक संधींची दारे खुली होत आहेत.
सिनेटर टॉड यंग यांनी काँटम तंत्रज्ञान, समुद्र विज्ञान, अणुऊर्जा, सेमीकंडक्टर्स, सुपर कम्प्युटर आणि इतर नव्याने आकाराला येत असलेल्या तंत्रज्ञानांतील सहकार्य वाढीला लावण्याची तसेच भागीदारीसाठी संधी शोधण्याची सूचना केली.
विज्ञान आणि तंत्रज्ञान विभागाच्या अधिकाऱ्यांनी मंत्री महोदयांना सांगितले की तंत्रज्ञान संशोधन केंद्रे आणि अमेरिकेच्या संशोधन केंद्रामार्फत राबवता येतील असे एकूण 35 संयुक्त प्रकल्प शोधण्यात आले आहेत.
विज्ञान आणि तंत्रज्ञान विभागाने आरंभ केलेल्या तंत्रज्ञान संशोधन केंद्र तसेच शैक्षणिक गुणवत्तेचा पाया घालणाऱ्या राष्ट्रीय विज्ञान संस्थे सारख्या संस्थांकडून अधिक सहकार्य आणि समन्वय यांसाठी अमेरिका उत्सुक आहे असे सिनेटर टॉड यंग यांनी स्पष्ट केले.
जैव तंत्रज्ञान क्षेत्रातले आश्वासक स्टार्टअप्स, दुग्धोत्पादन आणि शेती आधारित तंत्रज्ञान क्षेत्र यांच्यामध्ये विज्ञान आणि तंत्रज्ञान मंत्रालयाकडून भारत अमेरिका सहकार्यासाठी संपूर्णपणे सहकार्य मिळेल असे आश्वासन जितेंद्र सिंह यांनी दिले.
जागतिक आव्हानांवर मात करण्यासाठी मजबूत जागतिक नेतृत्वाचा बंध निर्माण करण्याच्या दिशेने भारत आणि अमेरिका या दोन्ही देशांसाठी हा उत्तम काळ आहे असे जितेंद्र सिंह यांनी सांगितले. महत्त्वाच्या क्षेत्रात तंत्रज्ञानाची देवाणघेवाण करण्यासाठी, अमेरिका,आपला नैसर्गिक सहकारी  सहकार्यासाठी येईल अशी आशा व्यक्त करत सहकार्याशिवाय दुसरा कुठलाही पर्याय नाही असेही मंत्री महोदयांनी स्पष्ट केले.
पंतप्रधान कार्यालय
भारतीय रिझर्व बँकेने आज जाहीर केलेल्या उपायांचे पंतप्रधानांनी केले कौतुक, तरलता वाढेल आणि पतपुरवठा सुधारेल- पंतप्रधान
(नवी दिल्ली, 17 एप्रिल 2020
भारतीय रिझर्व बँकेने आज जाहीर केलेल्या उपायांचे पंतप्रधान नरेंद्र मोदी यांनी कौतुक केले आहे. या उपाययोजनांमुळे तरलता वाढेल आणि पतपुरवठ्यात सुधारणा होईल, असे पंतप्रधानांनी म्हटले आहे.
''रिझर्व बँकेच्या आजच्या घोषणांमुळे तरलता मोठ्या प्रमाणात वाढेल आणि पतपुरवठ्यात सुधारणा होईल. या उपायांमुळे आपल्या लघूउद्योजकांना सूक्ष्म, लघू आणि मध्यम उद्योगांना, शेतकरी आणि गरिबांना मदत होईल. तसेच डब्ल्यूएमए मर्यादा वाढवल्याचाही सर्व राज्यांना लाभ होईल”, असे पंतप्रधानांनी ट्विटर संदेशात म्हटले आहे.
Today’s announcements by @RBI will greatly enhance liquidity and improve credit supply. These steps would help our small businesses, MSMEs, farmers and the poor. It will also help all states by increasing WMA limits.
— Narendra Modi  April 17, 2020
U.Ujgare/S.Kakade/P.Kor
श्रम आणि रोजगार मंत्रालय
प्रधानमंत्री गरीब कल्याण योजनेअंतर्गत भविष्यनिर्वाह निधी  आणि कर्मचारी निवृत्तीवेतन योजनेच्या  सभासदांच्या खात्यात निधी ऑनलाईन जमा करण्यासाठीची प्रक्रिया सुरू
नवी दिल्ली, 11 एप्रिल 2020
कर्मचारी भविष्य निर्वाह संघटना , या केंद्रीय श्रम आणि रोजगार मंत्रालयाच्या अखत्यारीतल्या वैधानिक संस्थेने सभासदांच्या कर्मचारी भविष्यनिर्वाह निधी  तसेच कर्मचारी निवृत्तीवेतन योजना  यात ऑनलाईन पद्धतीने निधी जमा करण्यासाठीची प्रक्रिया सुरू केली आहे. कोरोना प्रकोपाशी लढा देताना गरीबांना मदतीचा हात म्हणून केंद्र सरकारने प्रधानमंत्री गरीब कल्याण योजनेअंतर्गत 26.3.2020 ला जाहीर केलेल्या अनुदान योजनेनुसार ही मदत देण्यात येत आहे.
यानुसार पात्र उपक्रम/संस्था ईलेक्ट्रॉनिक चलन कम रिटर्न  भरून सरकारने जाहीर केलेली ही मदत घेऊ शकतील. जिथे एकूण 100 पर्यंत कर्मचारी असून 90% पेक्षा जास्त कर्मचारी रू 15000/- पेक्षा कमी मासिक मिळकत असणारे आहेत अशा उपक्रम वा संस्था आणि कर्मचाऱ्यांच्या वतीने EPF आणि EPS  च्या ECR मध्ये जमा होणारा हा निधी ECR मध्ये दर्शविण्यात येईल. ज्यांची मासिक मिळकत रु 15000/- पेक्षा कमी असून, भविष्यनिर्वाह निधीत अंशदान देणाऱ्या तसेच जे EPF च्या नियमाखाली येणाऱ्या उपक्रम वा कारखान्यात आधीपासून कार्यरत आहेत अशा सभासदांच्या UAN मध्ये केंद्र सरकारतर्फे तीन महिने अंशदान जमा होईल. साधारणपणे 79 लाख सभासद आणि 3.8 लाख उपक्रमांना या योजनेचा लाभ मिळेल. या अनुदान योजनेवर तीन महिन्यात 4800 कोटी रुपये खर्च होईल असा अंदाज आहे. कोरोना विषाणू महामारी विरोधात लढा देताना गरिबांना मदतीचा हात म्हणून केंद्र सरकारने 26.3.2020 रोजी प्रधानमंत्री गरीब कल्याण योजना जाहीर केली. कमी उत्पन्न गटातील EPF सभासदांच्या नोकरीवर गदा येऊ नये तसंच EPF योजना लागू असणाऱ्या उपक्रम वा संस्थांना आर्थिक पाठबळ मिळावं हा प्रधानमंत्री गरीब कल्याण योजनेमागचा हेतू आहे.
ही योजना कार्यान्वित करण्यासाठी केंद्रीय श्रम आणि रोजगार मंत्रालयाने मदत मिळवण्यासाठी योजनेचा उद्देश, पात्रता निकष, कालावधी, कृती आणि पद्धत जाहीर केली आहे.
योजनेसाठी पात्र उपक्रमांच्या सभासदांनी या योजनेचा फायदा मिळवण्यासाठी इलेक्ट्रॉनिक चलान कम रिटर्न  फाईल करणे आवश्यक आहे. योजनेचा लाभ मिळवण्यासाठी पात्र असलेल्या उपक्रमांच्या अखत्यारीतील सेवा-नियोक्त्यांनी उपक्रमाच्या कर्मचाऱ्यांना दिलेल्या मासिक वेतनाचे इलेक्ट्रॉनिक चलन कम रिटर्न इतर आवश्यक प्रमाणपत्रांसहित सादर करणे आवश्यक आहे. ईसीआर अपलोड केल्यानंतर तसेच उपक्रम आणि कर्मचारी यांची माहिती पडताळणीनंतर केंद्र सरकारी अनुदानपात्र कर्मचारी तसेच उपक्रमाच्या अंशदानाची रक्कम दाखवणारे चलान मिळेल.
उपक्रमाने त्यांच्याकडून तसेच कर्मचाऱ्यांकडून जाणाऱ्या आणि या चलानमध्ये दिसत असणाऱ्या, अंशदानाच्या रकमेची पुष्टी केल्यानंतर ही रक्कम पात्र कर्मचाऱ्यांच्या खात्यात केंद्र सरकारतर्फे थेट जमा होईल.
कर्मचारी भविष्य निर्वाह निधी संस्थेच्या संकेतस्थळाच्या होम पेजवर कोविड-19 या नावाखाली या योजनेची अधिक माहिती आणि वारंवार विचारले जाणारे प्रश्न , त्यांची उत्तरे तसेच या योजनेचे इतर पैलू बघता येतील.
U.Ujgare/V.Sahajrao/P.Kor
(
उपराष्ट्रपती कार्यालय
फोंडा इथल्या मातृछाया या मुलींच्या अनाथाश्रमाला उपराष्ट्रपतींची सपत्नीक भेट
सामाजिक उत्तरदायित्व निभावत स्वयंसेवी संस्थाना सहाय्य करण्याचे उपराष्ट्रपतींचे खाजगी कंपन्यांना आवाहन
लोकांच्या जीवनाचे रक्षण करण्यासाठी निःस्वार्थी भावनेने अथक काम करणाऱ्या आघाडीच्या कोविड योद्ध्यांची श्री नायडू यांनी केली प्रशंसा
नवी दिल्ली, 16 जानेवारी 2021
उपराष्ट्रपती एम वेंकय्या नायडू आणि त्यांच्या पत्नी उषा नायडू यांनी आज गोव्यातल्या पणजी पासून 40 किलोमीटरवर असलेल्या फोंडा इथल्या मातृछाया या मुलींच्या अनाथाश्रमाला भेट देत तिथला कर्मचारी वर्ग आणि या आश्रमातील मुलींशी संवाद साधला. यावेळी उपराष्ट्रपतींसमवेत त्यांची कन्या आणि स्वर्ण भारत ट्रस्टच्या व्यवस्थापकीय विश्वस्त दीपा वेंकट आणि इतर कुटुंबीय होते.
अनाथ मुलींच्या विकासासाठी संस्थेच्या कार्याची माहिती यावेळी उपराष्ट्रपती आणि त्यांच्या पत्नी यांना देण्यात आली. मातृछाया ट्रस्ट सदस्यांच्या निष्ठापूर्वक कार्याने आपण प्रभावित झालो असून,समाजातल्या घटकांची काळजी घेण्याबाबत भारताच्या प्राचीन तत्वज्ञानाला अनुसरत हे सदस्य समाजाची सेवा करत असल्याबद्दल उपराष्ट्रपतींनी त्यांची प्रशंसा केली. सेवा भाव अनुसरल्याने मोठे समाधान लाभू शकते असे ते म्हणाले.
आश्रमातील 800 पेक्षा जास्त मुलीना दत्तक देऊन त्यांना घर मिळवून दिले आहे आणि 30 हून अधिक मुलींचा विवाह झाला आहे याबद्दल त्यांनी आनंद व्यक्त केला. इथे दाखल झालेल्यापैकी अनेक जणींनी शैक्षणिक आणि क्रीडा क्षेत्रात उत्कृष्ट कामगिरी केल्याबद्दल त्यांनी प्रशंसोद्गार काढले.
अनाथाश्रम आणि या सारख्या कार्यात केंद्र आणि राज्य सरकारच्या प्रयत्नांना अनेक स्वयंसेवी संस्थांचे सहकार्य लाभत असल्याचे ते म्हणाले. सामाजिक उत्तरदायित्व निभावत खाजगी कंपन्यांनी अशा निष्ठेने समाज सेवा करणाऱ्या स्वयंसेवी संस्थाना सहाय्य करण्याचे आवाहन उपराष्ट्रपतींनी केले.
मातृछाया ट्रस्टने हाती घेतलेल्या इतर सामाजिक उपक्रमांची माहिती उपराष्ट्रपतींना देण्यात आली. त्यामध्ये तळोली इथे मुलांसाठी बाल कल्याण आश्रम, मडगाव इथे मुलींसाठी घर, गरजू रुग्णासाठी अल्प काळासाठी निवाऱ्याची सोय यांचा समावेश होता. सामाजिक कार्यकर्त्यांच्या एका गटाने 1976 मध्ये एकत्र येऊन मातृछाया स्वयंसेवी संस्थेची स्थापना केली.
आज सुरु करण्यात आलेल्या जगातल्या सर्वात मोठ्या लसीकरण अभियानाची प्रशंसा करत देशासाठी ही अभिमानाची बाब असल्याचे उपराष्ट्रपती म्हणाले. आपल्या वाढत्या निर्भरतेचे हे द्योतक आहे असे त्यांनी सांगितले. लोकांच्या जीवनाचे रक्षण करण्यासाठी निःस्वार्थी भावनेने अथक काम करणाऱ्या आघाडीच्या कोविड योद्ध्यांची आणि वैज्ञानिकांची त्यांनी प्रशंसा केली.
Jaydevi P.S /N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
भारतीय निवडणूक आयोग
भारतीय निवडणूक आयोगाने प्रणव मुखर्जी यांच्या निधनावर शोक व्यक्त केला
नवी दिल्ली, 31 ऑगस्ट 2020
भारतीय निवडणूक आयोगाने माजी राष्ट्रपती प्रणव मुखर्जी यांच्या निधनावर तीव्र शोक व्यक्त केला आहे.
मुख्य निवडणूक आयुक्त सुनील अरोरा म्हणाले, त्यांच्या निधनाने, देशाने सर्वदूर सन्मान प्राप्त असलेला, आर्थिक, घटनात्मक आणि ऐतिहासिक बाबींचे ज्ञान असलेला राजर्षी गमावला आहे. प्रणव मुखर्जी यांच्या निवडणूक आयोगासोबतच्या खास संबंधांची आठवण करताना, अरोरा म्हणाले, प्रकृती ठीक नसतानाही प्रणव मुखर्जी यांनी अतिशय नम्रतेने 23 जानेवारी 2020 रोजी पहिल्या सुकुमार सेन स्मृती व्याख्यानमालेत व्याख्यानाचे आमंत्रण स्वीकारले होते. राष्ट्रपती पदावर असताना त्यांनी 2016 आणि 2017 मध्ये निवडणूक आयोगाच्या राष्ट्रीय मतदान दिनाला संबोधित केले होते.
ईश्वर त्याच्या कुटुंबाला शक्ती देवो, असे अरोरा आपल्या संदेशात पुढे म्हणाले.
M.Chopade /S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
संरक्षण मंत्रालय
भारतीय लष्कराने भविष्यातील संघर्षात लढाऊ तत्त्वज्ञानावर विनाशकारी तंत्रज्ञानाचा प्रभाव या विषयावर चर्चासत्राचे केले आयोजन
नवी दिल्ली, 25 ऑगस्ट 2020
युद्ध आणि विनाशकारी तंत्रज्ञानाच्या नवीन क्षेत्राच्या उदयामुळे युद्धात आमूलाग्र बदल झाला आहे. त्सुनामी तंत्रज्ञान विकसित केले जात असून यामुळे सैन्यदलाला भविष्यातील युद्ध लढण्यासाठी पुनर्रचना करावी लागेल. विनाशकारी तंत्रज्ञानाच्या परिणामाच्या विविध पैलूंवर उपाययोजना करण्यासाठी महू येथील -आर्मी वॉर कॉलेज, येथे 24-25 ऑगस्ट 2020 पासून संरक्षण आणि रणनीती चर्चासत्र 2020 चा भाग म्हणून “भविष्यातील संघर्षामध्ये आपल्या लढाई तत्त्वज्ञानावर विनाशकारी तंत्रज्ञानाचा प्रभाव” या विषयावर चर्चासत्राचे आयोजन केले होते. कोविड 19 च्या निर्बंधामुळे हा कार्यक्रम देशाच्या कानाकोपऱ्यात 54 ठिकाणी वेबिनार आयोजित करण्यात आला होता.
चर्चासत्राच्या पॅनेलिस्ट लष्करी बाबीतील तज्ञ , तंत्रज्ञ, शिक्षणतज्ज्ञ आणि या विषयावरील वक्ते संबंधित विषयांवर चर्चा करून आणि कल्पना मांडून औपचारिक कागदपत्रे आणि सिद्धांत विकसित करणार आहेत. लेफ्टनंट जनरल राज शुक्ला, जीओसी-इन-सी, एआरटीआरएसी यांच्या भाषणाने या वेबिनारची सुरुवात झाली. क्लाउड कंप्यूटिंग, आर्टिफिशियल इंटेलिजन्स , ऑगमेंटेड रियल्टी / व्हर्च्युअल रिअलिटी , रोबोटिक्स, बिग डेटा अनॅलिटीक्स , सायबर, स्मॉल सॅटेलाईट, 5 जी / 6 जी, क्वांटम कंप्यूटिंग आणि सायबर वॉरफेअर सारख्या विनाशकारी तंत्रज्ञानावर चर्चा झाली.हे चर्चासत्र हा भारतीय लष्करासाठी राष्ट्रीय महत्त्व असलेल्या सैद्धांतिक आणि सामरिक मुद्द्यांकडे लक्ष वेधणारा होता आणि यामुळे जटिल संकल्पना जाणून घेता आल्या.
भारतीय लष्कराला मोलाचे धोरणात्मक मार्गदर्शन करण्यासाठी 25 ऑगस्ट 2020 रोजी लष्करप्रमुख जनरल एम.एम. नरवणे उपस्थित होते. त्यांनी युद्ध लढण्यावर आणि युद्धातील विघटनकारी तंत्रज्ञानाच्या परिणामाबाबत मार्गदर्शन केले.आणि सध्याची आधुनिकीकरण मोहीम विद्यमान शस्त्रे प्रणाली आणि प्लॅटफॉर्म अद्ययावत करण्यावर केंद्रित आहे आणि भारतीय सशस्त्र सैन्याला दुहेरी उपयोग असलेल्या उपलब्ध विनाशकारी तंत्रज्ञानावर पुरेसा भर द्यावा लागेल . त्यांनी शिफारस केली की लष्करी अनुप्रयोगांमध्ये उत्पादनांची आवश्यकता आणि ती एकत्रित करण्यासाठी आवश्यक असलेले राष्ट्रीय मिशन सैन्य दलांच्या आधुनिकीकरणाच्या धोरणाचा भाग बनले पाहिजे.
अशा प्रकारचे हे पहिलेच चर्चासत्र होते आणि त्याच्या यशस्वी आयोजनाबद्दल लष्करप्रमुखांनी आर्मी वॉर कॉलेजचे कौतुक केले.
B.Gokhale /S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
संरक्षण मंत्रालय
नौदलाच्या अर्ध मॅरेथॉनचे मुंबईत पुन्हा सळसळणार चैतन्य
मुंबई, 29 सप्टेंबर 2022
नौदलाचा पश्चिम विभाग , नोव्हेंबरच्या तिसर्या रविवारी, नौदल दिनानिमित्ताने  वार्षिक समारोहअंतर्गत, अर्ध मॅरेथॉनचे आयोजन करतो. यावर्षी ही मॅरेथॉन 20 नोव्हेंबर 22 रोजी नियोजित आहे. धावपटूंमध्ये लोकप्रियता वाढत असलेल्या या कार्यक्रमाची औपचारिक घोषणा 13 ऑगस्ट 22 रोजी फ्लॅग ऑफिसर कमांडिंग-इन-चीफ, वेस्टर्न नेव्हल कमांड यांनी केली. सर्व गटांसाठी wncnavyhalfmarathon.com या संकेतस्थळावर 15 ऑगस्ट 22 पासून यासाठी नोंदणी सुरू आहे.
गेल्या दोन स्पर्धांवेळी 15,000 धावपटूंची मर्यादा घालत नोंदणी बंद करावी लागली होती. सशस्त्र दलातील धावपटूंव्यतिरिक्त, कॉर्पोरेट संस्था, सरकारी क्षेत्र, शैक्षणिक संस्था आणि आंतरराष्ट्रीय मंचांवरील धावपटूंनी मोठ्या प्रमाणावर स्पर्धेत भाग घेतला आहे. बीकेसी आणि बॅलार्ड इस्टेटमध्ये याआधी मॅरेथॉन आयोजित केली होती. यंदा दक्षिण मुंबईतील प्रतिष्ठित आणि ऐतिहासिकदृष्ट्या महत्त्वाच्या ठिकाणांहून मॅरेथॉनचा मार्ग जाणार आहे. धावपटूंकडून उत्साह आणि उत्सुकतेने याचे स्वागत केले जात आहे.
मॅरेथॉन हा शारीरिक तंदुरुस्तीशी निगडीत असून हा उपक्रम भारतीय नौदल आणि देशाच्या समृद्ध सागरी वारशाबद्दल जागरूकता निर्माण करतो. याव्यतिरिक्त, या वर्षीच्या मॅरेथॉनमध्ये “स्वच्छ किनारे आणि स्वच्छ समुद्र निरामय आरोग्यास फलदायी” असा संदेश देण्यात आला आहे. ही सर्वाथाने वेगळी स्पर्धा आहे. समुद्र, किनारे आणि देश स्वच्छ, हरित, प्रदूषण आणि कचरामुक्त तसेच पर्यावरणपूरक ठेवण्यासाठी कचरामुक्त आणि ‘हरित’ उपक्रमाचे उद्दिष्ट यासाठी ठेवले आहे. सर्व सहभागींकडून याकरिता सहकार्याची अपेक्षा आहे. 21 किमी एअरक्राफ्ट कॅरियर रन, 10 किमी डिस्ट्रॉयर रन आणि 5 किमी फ्रिगेट रन या तीनपैकी कोणत्याही प्रकारात इच्छुक धावपटू नोंदणी करू शकतात.
सर्व नागरीकांसाठी  ही मॅरेथॉन खुली आहे. मात्र वयानुसार गटांसाठी निकष ठरवले आहे; 12 वर्षांसाठी 5 किमी, 16 वर्षांसाठी 10 किमी आणि 18 वर्षांसाठी 21.1 किमी.
तीन वर्षांच्या महामारीनंतर मुंबईतील ही पहिली मोठी शर्यत असल्याने, धावपटू आणि प्रेक्षकांमधे मोठा उत्साह आहे. वेगाने जागा भरत असून नोंदणी बंद करण्याबाबत योग्य तारीख लवकरच जाहीर केली जाईल असे आयोजकांनी सूचित केले आहे.
S.Kane /V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 93
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 219.41 कोटी मात्रांची संख्या केली पार
12 ते 14 वयोगटातील 4.11 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 25,968
गेल्या 24 तासात 1,946 नव्या कोरोना रुग्णांची नोंद.
रुग्ण बरे होण्याचा दर सध्या 98.76%,
सध्याचा साप्ताहिक पॉझिटिव्हिटी दर 1.01%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 219.41  कोटींची चा संख्या पार केली आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.11  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415347
|
|
2nd Dose
|
|
10120176
|
|
Precaution Dose
|
|
7061398
|
|
FLWs
|
|
1st Dose
|
|
18437063
|
|
2nd Dose
|
|
17718919
|
|
Precaution Dose
|
|
13729687
|
|
Age Group 12-14 years
|
|
1st Dose
|
|
41174445
|
|
2nd Dose
|
|
32191558
|
|
Age Group 15-18 years
|
|
1st Dose
|
|
61992857
|
|
2nd Dose
|
|
53267531
|
|
Age Group 18-44 years
|
|
1st Dose
|
|
561387521
|
|
2nd Dose
|
|
516199730
|
|
Precaution Dose
|
|
99835585
|
|
Age Group 45-59 years
|
|
1st Dose
|
|
204045037
|
|
2nd Dose
|
|
197052402
|
|
Precaution Dose
|
|
50438867
|
|
Over 60 years
|
|
1st Dose
|
|
127679245
|
|
2nd Dose
|
|
123204253
|
|
Precaution Dose
|
|
48191904
|
|
Precaution Dose
|
|
21,92,57,441
|
|
Total
|
|
2,19,41,43,525
भारतातील रुग्णसंख्या सध्या 25,968 इतकी आहे, ती देशाच्या एकूण रुग्णसंख्येच्या तुलनेत 0.6% इतकी आहे.
परिणामी, भारतात रुग्ण बरे होण्याचा दर 98.76% झाला आहे.
गेल्या 24 तासांत 2,417 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,79,485 झाली आहे.
गेल्या 24 तासात 1,946 नव्या कोरोना रुग्णांची नोंद झाली.
गेल्या 24 तासात एकूण 2,60,806 चाचण्या करण्यात आल्या. भारताने आतापर्यंत एकूण 89.91  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.01% तर दैनंदिन पॉझिटिव्हिटी दर 1.75% आहे.